open-index/open-wikipedia-markdown huggingface dataset:
स्काईलैंडर्स: जायन्ट्स

*स्काईलैंडर्स: जायन्ट्स*' (अंग्रेज़ी: **Skylanders: Giants**) स्काईलैंडर्स श्रृंखला में आगामी एक वीडियो गेम है, जो स्पायरोज़ श्रृंखला के एक स्पिन है और यह 2011 खेल के लिए सीधे - अगली कड़ी बनने जा रही है स्काईलैंडर्स: स्पायरोज़ ऐडवेंचर. यह बड़ा स्काईलैंडर्स सुविधा पिछले खेल और नया खेल खेलने के तरीके और सुविधाओं की तुलना में "दिग्गज" के रूप में जाना जाता है में जोड़ दिया जाएगा. 24 मूल स्काईलैंडर्स की जा होगा फिर से नया बन गया है और हथियारों के साथ जारी है।

## गेमप्ले
स्काईलैंडर्स जायन्ट्स की सफलता के मूल सिद्धांतों पर बनाता है पहली बार खेल विलय पार मंच खिलौना आंकड़े कि "दिमाग", जो खिलाड़ियों को हर जगह जादुई स्काईभूमि की दुनिया में जीवन के लिए ला सकता है एक अभिनव लाइन के साथ शारीरिक और आभासी स्थानों.मताधिकार का यह अगली किस्त नए अक्षर, नई चुनौतियों, एक रोमांचक नई कहानी संचालित साहसिक और कंसोल, हाथ, मोबाइल और ऑनलाइन भर में उन्नत एकीकरण की एक किस्म सुविधाएँ.

खेल नए एरेनास और सिर से सिर खेलने के लिए लड़ाई के रूप में अधिक खेल खेलने विकल्प के रूप में के रूप में अच्छी तरह से बढ़ाया मौलिक जोन, नए हीरो चुनौतियां और अन्य सुविधाओं है कि खिलाड़ियों को इकट्ठा करने और हर चरित्र के स्तर के लिए प्रोत्साहित करते हैं सुविधा होगी.

## सन्दर्भ

## बाहरी कड़ियाँ

श्रेणी:वीडियो गेम
श्रेणी:स्पायरो द ड्रैगन वीडियो गेम्स
चाकसू

[अंगूठाकार|[चित्र:Sunset in chaksu.jpg|अंगूठाकार]]
चाकसू भारत के राजस्थान राज्य के जयपुर ज़िले में स्थित एक नगर पालिका है। पूर्व मे चंपावती नगर के नाम से एक प्रसिद्ध नगर रहा है यह नगर जयपुर से पूर्व का बसा हुआ है!चाकसू शहर जयपुर से राष्ट्रीय राजमार्ग 52 पर 40 किमी की दूरी पर स्थित है। यह शहर जयपुर जिले के 13 तहसील मुख्यालयों में से एक है। चाकसू राजस्थान विधानसभा की एक विधानसभा सीट भी है और चाकसू के वर्तमान विधायक रामवतार बैरवा है।। यहा पर शीतला माता का मन्दिर एव उज्जेन के राजा भ्रतरी की जन्मभूमि है एव जयबान तोप से बना एक प्रसिद्ध तलाब गोलीराव है। यहां गोलीराव तलाब मे ही  पोद्दार / चोकडायत के कुल देवता भियाँ बाबाजी का स्थान है ।जो  काफी दर्शनीय है।" 
चाकसू और आसपास के गांवों में जाट,गुर्जर और मीणा बहुसंख्यक जाति हैं।

## भूगोल
चाकसू 26.60°N 75.95°E पर स्थित है। इसकी औसत ऊंचाई 297 मीटर (974 फीट) है। चाकसू अपनी रंगीन संस्कृति, मेलों और त्योहारों के लिए जाना जाता है। ऐसा ही एक त्योहार शीतला अष्टमी है, जिसे 'बसोड़ा' के नाम से भी जाना जाता है जो होली के 8वें दिन पड़ता है। यह हिंदू कैलेंडर के चैत्र महीने में मनाया जाता है। शीतला अष्टमी को शीतला माता का मेला भी लगता है। , यह त्यौहार राजस्थान के कई हिस्सों जैसे जोधपुर, भीलवाड़ा, बाड़मेर आदि में मनाया जाता है, लेकिन चाकसू का शीतला माता मेला एक प्रसिद्ध है। यह जयपुर से लगभग 35 किमी दूर है, जहां मंदिर एक छोटी सी पहाड़ी की चोटी पर स्थित है।

चाकसू के प्रसिद्ध स्थान टोंक रोड पर स्थित अक्षयनिधि  आदिश्वर धाम जैन नसियाँ शीतला मे शीतला माता मंदिर, बाड़ा में बाड़ा पदमपुरा जैन मंदिर, बरखेड़ा में बरखेड़ा जैन मंदिर, तमाड़िया गांव में श्री राम धाम, **करेडा खुर्द में श्री वीर तेजा जी मंदिर**,मुख्य बाजार में राम मंदिर, कोट मोहल्ला स्थित संभवनाथ पारसनाथ बड़ा जैन मंदिर चंपेश्वर महादेव मंदिर, मनोहर तालाब, गोलिरव तालाब, बड़े बालाजी हैं। हवेलियो मे कोट मो० स्थित बड़ी हवेली , पोद्दारो की हवेली प्यार जी की हवेली, पटेल जी की हवेली है।चाकसू (स्ट्रीट फ़ूड) में भी मोहन जी की कचौरी बहुत प्रसिद्ध है। चाकसू कोटा-टोंक, जयपुर, फागी-दूदू, दौसा-लालसोत से सड़क मार्ग से जुड़ा है। चाकसू रेलवे स्टेशन से जयपुर-मुंबई रेल मार्ग भी गुजर रहा है। निकटतम हवाई अड्डा जयपुर अंतर्राष्ट्रीय हवाई अड्डा है - जयपुर चाकसू से सिर्फ 25 किमी दूर है। 

## इन्हें भी देखें
* जयपुर ज़िला

## सन्दर्भ

श्रेणी:राजस्थान के शहर
श्रेणी:जयपुर ज़िला
श्रेणी:जयपुर ज़िले के नगर
निकी मिनाज

**ओनिका तान्या माराज** (जन्म: दिसम्बर 8, 1982), मुख्यतः अपने मंचीय नाम **निकी मिनाज** द्वारा जानी जाती हैं, त्रिनिदाद में जन्मी अमेरिकी संगीतकार हैं। मिनाज का जन्म सेन्ट जेम्स, त्रिनिदाद और टोबैगो में हुआ था और पाँच वर्ष की आयु में यह न्यूयॉर्क शहर के क्वींस बोरो में चली गईं।

2007 से 2009 के बीच तीन मिक्स-टेप निकालने और 2009 में यंग मनी एंटरटेनमेंट के साथ हुए अपने अनुबंध के पश्चात्, मिनाज ने नवंबर 2010 में अपनी पहली एल्बम पिंक फ्राइडे जारी की।

## सन्दर्भ

## बाहरी कड़ियाँ
* 
* 
* 

श्रेणी:जीवित लोग
श्रेणी:अमेरिकी पॉप गायक
श्रेणी:1982 में जन्मे लोग
रॉकस्टार

***रॉकस्टार*** २०११ में बनी हिन्दी फ़िल्म है जिसका निर्देशन इम्तियाज़ अली द्वारा किया गया है और इसमें रणबीर कपूर व नर्गिस फखरी मुख्य भूमिकाओं में है। फ़िल्म का संगीत ए आर रहमान द्वारा रचा गया है।

## पात्र
* रणबीर कपूर - जनार्दन जाखर/जोर्डन/जेजे।
* नर्गिस फखरी - हीर कॉल।
* शम्मी कपूर - उस्ताद जमील खान।
* अदिति राव ह्य्दारी - शीना।
* मौफिद अज़ीज़ - हीर कॉल का पति।
* कामुद मिश्रा - खताना।
* पियूष मिश्रा - धींगरा।
* शेर्नाज़ पटेल - नीना कॉल।
* संजना सांघी - मैंडी।

## सन्दर्भ

## बाहरी कड़ियाँ
* 

श्रेणी:भारतीय फ़िल्में
श्रेणी:2011 में बनी हिन्दी फ़िल्म
श्रेणी:मुहम्मद का सांस्कृतिक चित्रायन
कॉलिन फर्थ

**कॉलिन ऐंड्रू फर्थ** (, जन्म १० सितंबर १९६०) एक अंग्रेज़ फ़िल्म, टेलिविज़न व रंगमंच अभिनेता है। फर्थ को १९९५ में *प्राइड एंड प्रेजुडिस* के टेलिविज़न संसकरण में मिस्टर डार्सी की भूमिका के से अपनी पहचान मिली। उन्हें २०११ में *[[द किंग्स स्पीच]]* के लिए अकादमी पुरस्कार से सम्मानित किया गया।

## बाहरी कड़ियाँ

श्रेणी:अभिनेता
श्रेणी:1960 में जन्मे लोग
श्रेणी:जीवित लोग
करेडा खुर्द

**करेडा खुर्द** भारतीय राज्य राजस्थान के जयपुर जिले के चाकसू पंचायत समिति का पंचायत मुख्यालय है।

यह चाकसू से 6 किमी पश्चिम में स्थित है। करेडा खुर्द पचांयत मुख्यालय में 8 गांव आते हैं यथा करेडा खुर्द, कल्याणपुरा, रायपुरिया, बाढ़ बागपुरा, मीरापुरा सदारामपुरा, दृगपालपुरा, चक मुरारपुरा। गांव में अधिकाशंत जाट जाति के लोग निवास करते हैं इसमे 90 प्रतिशत जाट, 1 प्रतिशत बलाई, 4 प्रतिशत कुम्हार, 1 प्रतिशत राणा ,3 प्रतिशत जांगिड़ (खाती), और 1 प्रतिशत रैगर जाति के लोग निवास करते हैं। जो अन्य पिछडा वर्ग में आते हैं। गांव की साक्षरता 85 प्रतिशत है। यहां **श्री वीर तेजा जी** का प्रसिद्ध मंदिर है यहां  तेजा दशमी तक तीन  दिवसीय मेला भरता है जिसमें आस पास के गांवों से हजारों श्रद्धालु आते हैं 

## जनसांख्यिकी
साल 2011 के जनगणना आंकड़ों के अनुसार इस गाँव की जनसंख्या 988 है, जिसमें 508 पुरुष और 480 महिलायें हैं। यहाँ की साक्षरता दर 65.16% है और लिंगानुपात 945 है।

## सन्दर्भ

श्रेणी:जयपुर ज़िले के गाँव
अयाल

**अयाल** शब्द हिंदी भाषा में फ़ारसी शब्द **याल** से उद्घृत है। फ़ारसी भाषा में इसका अर्थ घोड़े के कानों के बीच के बाल होता है। यह शब्द अब उन सभी प्राणियों के बालों के लिये इस्तेमाल किया जाता है जिनकी गर्दन के ऊपर और नीचे बाल पाये जाते हैं, जैसे सिंह, अश्व, गधा इत्यादि।

श्रेणी:प्राणी विज्ञान
ढोल (बहुविकल्पी)

ढोल शब्द का अर्थ निम्नप्रायः हो सकता है:-
* ढोल (बिहार): बिहार राज्य का एक गाँव
* ढोल (पशु): एशिया में पाया जाने वाला जंगली कुत्ता
* ढोल (2007 फ़िल्म)
अम्बिका चक्रवर्ती

**अम्बिका चक्रवर्ती** (जन्म- 1892 ई., म्यांमार (बर्मा); मृत्यु- 6 मार्च 1962) भारत के प्रसिद्ध क्रान्तिकारी और नेता थे।

## जीवन परिचय
चटगाँव (बंगाल) शस्त्रागार केस के प्रसिद्ध क्रान्तिकारी और कम्युनिस्ट नेता अंबिका चक्रवर्ती का जन्म 1892 ई. में म्यांमार (बर्मा) में हुआ था। बाद में उनका परिवार चटगाँव में आकर रहने लगा। अंबिका के ऊपर उस समय के क्रान्तिकारियों और स्वामी विवेकानन्द के विचारों का बड़ा प्रभाव पड़ा। उनके विचार और कार्य क्रान्तिकारी थे, पर प्रकट रूप से उन्होंने कांग्रेस संगठन से भी निकट का सम्बन्ध रखा। शीघ्र ही वे क्रान्तिकारियों के चटगाँव समूह के नेता बन गए। 1924 में उन्हें गिरफ़्तार कर लिया गया और 1928 तक वे जेल में रहे।

## अंग्रेज़ों का आक्रमण
अंबिका ने बाद में अपने कुछ अन्य साथियों के साथ चटगाँव को अंग्रेज़ों से स्वतंत्र कराने की योजना बनाई। इसके लिए दो दलों का गठन किया गया। एक दल ने टेलीफ़ोन और तारघर पर क़ब्ज़ा कर लिया और दूसरे ने शस्त्रागार को अपने क़ब्ज़े में ले लिया। लेकिन दुर्भाग्य से अंग्रेज़ों ने कारतूस कहीं और छिपाकर रखे थे। अत: क़ब्ज़े में आए हथियार बेकार साबित हुए। ऐसी स्थिति में दल को पुर्नसंगठित करने के इरादे से अंबिका अपने साथियों को लेकर जलालाबाद की पहाड़ियों में चले गए। पर शीघ्र ही इस पहाड़ी पर अंग्रेज़ों ने आक्रमण कर दिया। उनके अन्य साथी तो बच निकले किन्तु पुलिस की गोली से अंबिका घिसटते हुए एक गाँव में पहुँचे और वहाँ के सहानुभूतिशील लोगों के इलाज से स्वास्थ्य लाभ करके भूमिगत हो गए।

## कम्युनिस्ट पार्टी और विधान सभा के सदस्य
1930 में पुलिस ने अन्तत: अंबिका को खोज निकाला और आजीवन क़ैद की सज़ा देकर उनको अंडमान भेज दिया गया। अंडमान में साम्यवादी साहित्य के अध्ययन से उनके विचारों में परिवर्तन हुआ और 1946 में जेल से बाहर आने पर वे कम्युनिस्ट पार्टी के सदस्य बन गए। कम्युनिस्ट पार्टी के कार्यकर्ता के रूप में भी उन्होंने 1949 से 1951 तक जेल की सज़ा काटी। 1952 में कम्युनिस्ट उम्मीदवार के रूप में अंबिका पश्चिम बंगाल की विधान सभा के सदस्य चुने गए।

## मृत्यु
अम्बिका चक्रवर्ती जैसे वीर और साहसी देशभक्त का 6 मार्च 1962 को एक सड़क दुर्घटना में निधन हो गया।

श्रेणी:भारतीय स्वतंत्रता सेनानी
श्रेणी:भारत का इतिहास
अहमद शाह अब्दाली

अंगूठाकार
**अहमद शाह अब्दाली**, जिसे **अहमद शाह दुर्रानी** भी कहा जाता है, सन 1748 में नादिरशाह की मौत के बाद अफ़ग़ानिस्तान का शासक और दुर्रानी साम्राज्य का संस्थापक बना। अब्दाली को अफ़ग़ान क़बीलों की पारंपरिक पंचायत जिरगा ने शाह बनाया था, जिसकी बैठक पठानों के गढ़ कंधार में हुई थी। अहमद शाह अब्दाली ने 25 वर्ष तक शासन किया। ताजपोशी के वक़्त, साबिर शाह नाम के एक सूफ़ी दरवेश ने अहमद शाह अब्दाली को दुर-ए-दुर्रान का ख़िताब दिया था जिसका मतलब होता है मोतियों का मोती। इसके बाद से अहमद शाह अब्दाली और उसके क़बीले को दुर्रानी के नाम से जाना जाने लगा। अब्दाली, पठानों और अफ़ग़ान लोगों का बेहद अहम क़बीला है। अहमद शाह अब्दाली के विशाल साम्राज्य का दायरा पश्चिम में ईरान से लेकर पूरब में हिंदुस्तान के सरहिंद तक था। उसकी बादशाहत उत्तर में मध्य एशिया के अमू दरिया के किनारे से लेकर दक्षिण में हिंद महासागर के तट तक फैली हुई थी।

## मृत्यु
अहमद शाह दुर्रानी की 16 अक्टूबर 1772 में मृत्यु हुई। अहमद शाह अब्दाली का मकबरा कंधार में है।

## इन्हें भी देखें
* दुर्रानी साम्राज्य
* पठान
* नादिर शाह

## सन्दर्भ

श्रेणी:अफ़ग़ानिस्तान का इतिहास
श्रेणी:भारत का इतिहास
श्रेणी:पठान
कमला देवी

**कमला देवी** गुजरात के वाघेला राजपूत राजा कर्णदेव द्वितीय की रानी थी। 1297 ई. में कर्णदेव द्वितीय को अलाउद्दीन खिलजी की फ़ौज द्वारा पराजय का सामना करना पड़ा। कर्णदेव द्वितीय अपनी पत्नी कमला देवी को छोड़ कर गुजरात से भाग निकला और उसने देवगिरि के राजा रामचन्द्र देव के यहाँ शरण ली।

बाद में कमला देवी को अलाउद्दीन ख़िलजी के हरमख़ाने में भेज दिया गया।
बाद के दिनों में अलाउद्दीन ख़िलजी ने उससे विवाह कर लिया और वह "मल्लिकाजहाँ" के नाम से जानी गई।

श्रेणी:भारत का इतिहास
रोमेन ड्युरिस

**रोमेन ड्युरिस** (; जन्म: 28 मई 1974) फ्रांसीसी फ़िल्म अभिनेता हैं।

## बाहरी कड़ियाँ
* 

श्रेणी:फ़्रांसीसी फ़िल्म अभिनेता
श्रेणी:जीवित लोग
श्रेणी:1974 में जन्मे लोग
शाखा

thumb|right|पेड़ की शाखाएँ या टहनियाँ
**शाखा** पेड़ का लकड़ी वाला वह भाग होता है जो कि तने से जुड़ा होता है लेकिन तने का भाग नहीं होता है।
पेड़ के तने से कई शाखाएँ जुड़ी होती हैं। प्रत्येक शाखा की कई उप-शाखाएँ भी होती हैं और कई शाखाएँ तथा उप-शाखाएँ मिलकर एक जालनुमा छत बुनती हैं जिसकी वजह से पेड़ को उसकी छतरी मिलती है। इस अर्थ में शाखा को टहनी भी कहते हैं। 
शाखा किसी विषय विशेष के उप-भाग को भी कहते हैं। उदाहरण के लिए-भौतिकी विज्ञान की एक शाखा है।
किसी मृग के दो प्रमुख सींगों से निकले छोटे-छोटे सींगों को भी शाखा कहते हैं।

श्रेणी:पौधों के अंश
श्रेणी:वनस्पति आकृति-विज्ञान
गयासुद्दीन ख़िलजी

**ग़यासुद्दीन ख़िलजी** मालवा के ख़िलजी वंश का द्वितीय सुल्तान था, जिसका शासन काल (1439-1509 ई.) शान्तिपूर्ण रहा। उसने मरने के एक वर्ष पहले ही अपने बड़े पुत्र को गद्दी पर बैठा दिया था। 
ग़यासुद्दीन ख़िलजी राजस्थान के अजमेर मे दफ़्न हे। 

खिलजी, अलाउद्दीन

 Inhone darah Ajmer sharif ka Nirman Katya shuru karwaya tha.jise baad mein Mughal shaskon me pura karwaya.
शिहाबुद्दीन उमर ख़िलजी

**शिहाबुद्दीन उमर ख़िलजी**, अलाउद्दीन ख़िलजी का पुत्र था।
मलिक काफ़ूर के कहने पर अलाउद्दीन ने अपने पुत्र 'ख़िज़्र ख़ाँ' को उत्तराधिकारी न बना कर अपने 5-6 वर्षीय पुत्र शिहाबुद्दीन उमर को उत्तराधिकारी नियुक्त कर दिया।
अलाउद्दीन की मृत्यु के बाद काफ़ूर ने शिहाबद्दीन को सुल्तान बना कर सारा अधिकार अपने हाथों में सुरक्षित कर लिया।
लगभग 35 दिन के सत्ता उपभोग के बाद काफ़ूर की हत्या अलाउद्दीन के तीसरे पुत्र मुबारक ख़िलजी ने करवा दी।
काफ़ूर की हत्या के बाद वह स्वयं सुल्तान का संरक्षक बन गया और कालान्तर में उसने शिहाबुद्दीन को अंधा करवा कर क़ैद करवा दिया।

श्रेणी:खिलजी वंश
महमूद तुग़लक़

**महमूद तुग़लक़** (१३९९-१४१३ ई॰) दिल्ली के तुग़लक़ वंश का अंतिम सुल्तान था।
उसके राज्यकाल में अनवरत संघर्ष चलते रहे और दुरावस्था अपनी चरम सीमा पर पहुँच गयी।
महमूद तुग़लक़ के समय तक दिल्ली सल्तनत से दक्षिण भारत, बंगाल, ख़ानदेश, गुजरात, मालवा, राजस्थान, बुन्देलखण्ड आदि प्रान्त स्वतन्त्र गये थे।
महमूद तुग़लक़ के समय में मलिक सरवर नाम के एक हिजड़े ने सुल्तान से ‘मलिक-उस-र्शक’ (पूर्वाधिपति) की उपाधि ग्रहण कर जौनपुर में स्वतन्त्र राज्य की स्थापना की।
महमूद तुग़लक़ का शासन इस समय दिल्ली से पालम (निकटवर्ती कुछ ज़िलों) तक ही सीमित रह गया था।
इस समय नसरत शाह तुग़लक़ एवं महमूद तुग़लक़ ने एक साथ शासन किया।
महमूद तुग़लक़ ने दिल्ली से तथा नुसरत शाह ने फिरोजाबाद से अपने शासन का संचालन किया।
महमूद तुग़लक़ के समय में तैमूर लंग ने 1398 ई. में दिल्ली पर आक्रमण किया। एक पैर से लंगड़ा होने के कारण उसका नाम ‘तैमूर लंग’ पड़ गया था।
तैमूर के आक्रमण से डरकर दोनों सुल्तान राजधानी से भाग गये।
15 दिन तक दिल्ली में रहने के पश्चात् तैमूर वापस चला गया और ख़िज़्र ख़ाँ को अपने विजित प्रदेशों का राज्यपाल नियुक्त किया।
एक मान्यता के अनुसार तैमूर आक्रमण के बाद दिल्ली सल्तनत का विस्तार सिमट कर पालम तक ही रह गया था।
तैमूर के वापस जाने के पश्चात् महमूद तुग़लक़ ने अपने वजीर मल्लू इमबार की सहायता से पुन: दिल्ली सिंहासन पर अधिकार कर लिया, पर कालान्तर में मल्लू इकबाल मुल्तान के सूबेदार ख़िज़्र ख़ाँ से युद्ध करते हुए मारा गया।
मल्लू इकबाल के मरने के बाद सुल्तान ने दिल्ली की सत्ता एक अफ़ग़ान सरदार दौलत ख़ाँ लोदी को सौंप दी।
1412 ई. में महमूद तुग़लक़ की मृत्यु हो गई।
1413 ई. में दिल्ली सिंहासन के लिए दौलत ख़ाँ लोदी एवं ख़िज़्र ख़ाँ ने दिल्ली की गद्दी पर अधिकार कर एक नये राजवंश ‘सैय्यद वंश’ की स्थापना की।

श्रेणी:तुग़लक़ वंश
श्रेणी:दिल्ली का इतिहास
श्रेणी:१५वीं सदी के भारतीय सम्राट
तुग़लक़शाह

**ग़यासुद्दीन तुग़लक़ द्वितीय** को 1389 ई. में फ़िरोज शाह तुग़लक़ की मृत्यु के बाद दिल्ली के सिंहासन पर बैठाया गया। ग़यासुद्दीन द्वितीय को तुग़लक़शाह के नाम से भी जाना जाता है। ग़यासुद्दीन तुग़लक़ द्वितीय, फ़िरोज शाह तुग़लक़ के पुत्र फ़तेह ख़ाँ का पुत्र था।
इसकी विलासी प्रवृति के कारण असंतुष्ट सरदारों ने उसकी हत्या कर दी।
बाद में फ़िरोज शाह तुग़लक़ के पौत्र जफ़र खाँ के पुत्र अबूबक्र को फ़रवरी, 1389 में दिल्ली सल्तनत का सुल्तान बनाया।

श्रेणी:तुग़लक़ वंश
श्रेणी:दिल्ली का इतिहास
फ़तेह ख़ाँ

**फ़तेह ख़ाँ**, सुल्तान फ़िरोजशाह तुग़लक़ (1351-1388 ई.) का सबसे बड़ा पुत्र था।
फ़िरोजशाह तुग़लक़ की मृत्यु से पूर्व ही फ़तेह ख़ाँ की मृत्यु हो गई थी।
उसका बड़ा लड़का ग़यासुद्दीन तुग़लक़ द्वितीय अपने बाबा सुल्तान फ़िरोजशाह तुग़लक़ की मृत्यु के पश्चात दिल्ली की गद्दी पर बैठा था।
दिल्ली की गद्दी पर बैठने के कुछ ही महीने बाद उसे अपदस्थ करके उसकी हत्या कर दी गई।
फ़तेहख़ाँ का दूसरा लड़का नसरत शाह तुग़लक़, तुग़लक़ वंश का उपांतिम सुल्तान था।
नसरत शाह तुग़लक़ ने 1395 से 1399 ई. तक शासन किया।

## सन्दर्भ

श्रेणी:तुग़लक़ वंश
बेंजामिन नेतन्याहू

**बिन्यामिन "बीबी" नेतन्याहू** (; जन्म: अक्तूबर 21, 1949) ये इसराइल के प्रधानमन्त्री हैं। वह लिकुड पार्टी के अध्यक्ष हैं। तेल अवीव में धर्मनिरपेक्ष यहूदी माता-पिता के घर इनका जन्म हुआ और वे १९४८ में इसराइल राज्य की स्थापना के बाद पैदा हुए पहले इसराइली प्रधानमंत्री हैं। १९९६ से १९९९ तक और फिर 2009 से जून 2021 तक वे प्रधानमन्त्री रहें। 

नेतन्याहू 1967 में छः दिन का युद्ध के तुरन्त बाद इसराइल रक्षा बल में शामिल हो गए।

## सन्दर्भ

## बाहरी कड़ियाँ
*

श्रेणी:एम°आई°टी° स्लोन स्कूल ऑफ़ मैनेजमेंट के पूर्व छात्र
श्रेणी:1949 में जन्मे लोग
श्रेणी:जीवित लोग
श्रेणी:इज़राइल के प्रधानमन्त्री‎
द ब्लैक आइड पीस

**द ब्लैक आइड पिस** () एक अमरीकी हिप पॉप ग्रुप है।
नसरत शाह तुग़लक़

**नसरत शाह**, तुग़लक़ वंश का आठवाँ सुल्तान था।
वह सुल्तान फ़िरोज़ शाह तुग़लक़ का पौत्र था।
उसे जनवरी 1395 ई. में गद्दी पर बैठाया गया, किन्तु तीन या चार ही वर्ष नाम मात्र का शासक रहने के उपरान्त, उसकी हत्या 1398 ई. कर दी गई।
अपने शासन काल में वह फ़िरोज़ाबाद में दरबार लगाता था, जबकि उसका प्रतिद्वन्द्वी और चचेरा भाई महमूद तुग़लक पुरानी दिल्ली में शासन करता था।
उसकी मृत्यु से महमूद तुग़लक, तुग़लक़ वंश का एकमात्र निर्विरोध प्रतिनिधि रह गया।

श्रेणी:तुग़लक़ वंश
श्रेणी:दिल्ली का इतिहास
ट्रस सेतु

**पुलिन्दा पुल** या ट्रस ब्रिज वो पुल होते हैं जिनके अन्दर खिचाव और तनाव बल के रूप में लगते है। ये सबसे पुराने पुलों में आते हैं। इन पुलों का आरम्भ १९वीं व २० वीं सदी हुआ था। इन पुलों को बनाने में कम खर्च और बनाने की सामग्री सहजता से मिल जाती है।

## रचना
इन पुलों में वर्टिकल मॅम्बर्ज़ (सीधे खड़े हुआ) और लोवर हॉरिज़ॉण्टल मॅम्बर्ज़ (समतल) पर खिचाव लगता है।

श्रेणी:पुल
सीक्रेट इंटेलिजेंस सर्विस

**सीक्रेट इंटेलिजेन्स सर्विस** ब्रिटेन की गुप्तचर संस्था है। इसे एम॰आइ-6 के नाम से भी जाना जाता है। यह दूसरे विश्व युद्ध के दौरान ख़बरों में आई।
## सन्दर्भ

श्रेणी:ब्रिटिश गुप्तचर संस्थाएँ
चीतल

**चीतल**, या **चीतल मृग**, या **चित्तिदार हिरन** हिरन के कुल का एक प्राणी है, जो कि श्री लंका, नेपाल, भूटान, बांग्लादेश, भारत में पाया जाता है। पाकिस्तान के भी कुछ इलाकों में भी बहुत कम पाया जाता है। अपनी प्रजाति का यह एकमात्र जीवित प्राणी है। चीतल के अन्य सामान्य नाम भारतीय चित्तीदार हिरण (या बस चित्तीदार हिरण) और एक्सिस हिरण हैं।

## विवरण
thumb|200px|left|चीतल की खोपड़ी का रेखाचित्र
चीतल की त्वचा का रंग हल्का लाल-भूरे रंग का होता है और उसमें सफ़ेद धब्बे होते हैं। पेट और अंदरुनी टांगों का रंग सफ़ेद होता है। चीतल के सींग, जो कि अमूमन तीन शाखाओं वाले होते हैं, पाश्चात्य वाद्ययंत्र लायर की तरह घुमावदार होते हैं और ७५ से.मी. तक लंबे हो सकते हैं और जिन्हें यह हर साल गिरा देता है। अपने निकटतम रिशतेदार पाढ़ा की तुलना में चीतल की कद-काठी दौड़ने के लिए अधिक विकसित है। इसके शरीर की बनावट अधिक विकसित होती है। इसके सींग की शाखाएँ क्रमशः छोटी होती चलती हैं तथा खोपड़ी के कर्णछिद्र छोटे होते हैं। इसका क़द कंधे तक ९० से.मी. होता है और वज़न ८५ कि. तक होता है, हालांकि नर मादा से थोड़ा बड़ा होता है। इसका जीवनकाल ८-१४ साल का होता है।जीवित हिरण के रिश्ते"। वेम्मर में, सीएम (सं.)। गर्भाशय ग्रीवा का जीवविज्ञान और प्रबंधन । वाशिंगटन, डीसी: स्मिथसोनियन इंस्टीट्यूशन प्रेस

## आवास
चीतल का आवास भारत में ८-३०° उत्तर अक्षांश में, तथा नेपाल, भूटान, बांग्लादेश तथा श्रीलंका में पाया जाता है। इसके आवास की पश्चिमी सीमा पूर्वी राजस्थान और गुजरात हैं। उत्तरी सीमा है हिमालय के गिरिपीठ (foothills) का भाभर-तराई का वह क्षेत्र (उत्तराखंड, उत्तर प्रदेश, नेपाल, उत्तरी पश्चिम बंगाल, सिक्किम, भूटान के वन क्षेत्र तथा पश्चिमी असम) जो समुद्र सतह से १,१०० मी. कम पड़ता है।पूर्वी सीमा पश्चिमी असम तथा पश्चिम बंगाल और बांग्लादेश के सुन्दरवन हैं।दक्षिणी सीमा श्रीलंका है। चीतल भारतीय प्रायद्वीप के अन्य वन क्षेत्रों में यदा-कदा पाया जाता है। बांग्लादेश में अब यह केवल सुन्दरवन में ही पाया जाता है क्योंकि यह मध्य, उत्तर-पूर्व तथा दक्षिण-पूर्व क्षेत्रों से विलुप्त हो गया है। चीतल जीव संकट में है 

## चित्र दीर्घा

File:Flickr - Rainbirder - Cheetal Stag.jpg|श्री लंका
File:Axis axis Kanha 4kl.jpg|कान्हा राष्ट्रीय उद्यान
File:Chital, Bandhavgarh National Park, Umaria district, India.jpg|बांधवगढ़ राष्ट्रीय उद्यान

## सन्दर्भ

## बाहरी कड़ियाँ

* wildlywise.com
* BBC Science and Nature Wildfacts

श्रेणी:सर्विनाए
श्रेणी:भारत के स्तनधारी
श्रेणी:एशिया के स्तनधारी
श्रेणी:हिरण
श्रेणी:भारत के पशु
एल डोराडो

**एल डोराडो** (, या स्पैनिश में "सोने का") मुइस्का जाति के मुखिया का नाम है जों उनके रिवाजों के अनुसार स्वयं को सोने की धूल से भिगो लेता था और बाद में तालाब में डुबकी लगा लेता था।

आगे चलकर यह मृथक "सोने का शहर" का नाम बन गया जिसने स्पेनी कोंक्विस्टाडोरों के काल से कई खोजकर्ताओं को अपनी ओर आकर्षित किया है। हालांकि कई लोगों ने इसे कई वर्षों तक इस सोने के शहर को खोजने की कोशिश की है परन्तु आजतक इसके होने का कोई प्रमाण नहीं मिला है।

अमरीका के स्पेनिश विजेताओं की कल्पना में इस नगर की स्थिति थी। वे सोने के बड़े ही लालची थे। उनसे पिंड छुड़ाने के विचार से मध्य अमरीका के आदिवासी लोग उन्हें इस काल्पनिक नगर का खूब बढ़ा-चढ़ाकर वृत्तांत देते थे और बराबर कहते थे कि वह स्वर्णपुरी है। स्पेन के लोग भी मेक्सिको और पेरू की संपत्ति से और भी अधिक की कामना करते थे। सन् १५४०-४१ ई. में ओरेलाना नामक मनुष्य की इसे खोज निकालने की विकट यात्रा के उपरांत इसकी स्थिति ओरिनिको नदी के उद्गम के पास बताई जाने लगी। इसकी खोज में कितने ही बहादुर व्यक्ति स्वयं खो गए और कितनी ही सेना की टुकड़ियाँ छिन्न-भिन्न और पस्त होकर लौटीं। बाद में मानाओं नगर को एलडोरेडो मानकर कई प्रकार की कविकल्पनाएँ होने लगीं। यह कथा भी चल गई कि वहाँ का राजा नित्य शरीर पर स्वर्णधूलि का लेप करता था और प्रतिवर्ष पवित्र सरोवर में निमज्जन कर शरीर पोंछता था। सर वाल्टर रैले ने भी इसे खोज निकालने की व्यर्थ चेष्टा की थी। आजकल संयुक्त राज्य अमरीका में इस नाम के निम्नलिखित तीन शहर हैं : (१) दक्षिणी आरकैंसास, (२) इलिनॉय, (३) दक्षिणी पूर्वी कनज़ैस राज्य में।

एक जगह की कल्पना से बढ़कर एल डोराडो एक शासन, एक राज व अपने सुनहरे रजा का एक पूरा शहर बन गया है। इस शहर की खोज में फ़्रांसिस्को ऑरेलाना और गोंज़ालो पिज़ारो ने १५४१ में क्विटो से एक मशहूर परन्तु दुखदाई सफर की शुरुआत अमेज़न की खाड़ी की ओर से की जिसके परिणाम स्वरूप ऑरेलेना अमेज़न नदी के मुख तक पहुँचने वाला प्रथम व्यक्ति बन गया।

मुख्य प्रथा जुआन रोड्रिग्ज़ फ्रेल के द्वारा लिखी गई पुस्तक *एल कार्नेरो* की कथाओं में पाई जाती है। फ्रेल के अनुसार राजा या मुइस्का के मुख्य पादरी को रिवाज़ों के अनुसार सुनहरी धुल में लिपटाया जाता था जिसे ग्वाताविता तालाब में किया जाता, जो वर्तमान में बोगोटा कोलंबिया के निकट स्थित है।

जल्द ही मुइस्का गावं और उसका खज़ाना कोंक्विस्टाडोरों के हाथों में आ गया। सारा सोना चुराने के बाद स्पेनियों को यह समझ आया की असल में ना कोई सोने का शहर है, ना ही कोई खदान है क्योंकि मुइस्का अपना सोना व्यापार के ज़रिए जमा करते थे। पर इसी दौरान उन्हें पकड़े गए इंडियनों से एल डोराडो के बारी में कहानियां सुनने को मिली।

## सन्दर्भ
* बैंडेलियर, ए. एफ. ए. द गिल्डेड मैन, एल डोराडो (न्यू योर्क, १८९३)। 
* फर्नांडिज़ डी ओविएदो, गोंज़ालो हिस्तोरिया जनरल ये नैचुरल डी लास इण्डिया, इस्लास ये टिएरा-फार्मे डेल मार ओशियानो, मैन्द्रिड: रियल अकैड्मिया डी ल हिस्टोरिया, १९५१.
पाढ़ा

**पाढ़ा**, जिसे अंग्रेज़ी में Hog Deer कहते हैं, एक छोटा सा हिरन है जिसका आवासीय क्षेत्र पाकिस्तान से लेकर उत्तरी भारत और मुख्य भूभागीय दक्षिण पूर्वी एशिया तक फैला है। इसकी दो उप-जातियाँ हैं:**हायलाफ़स पॉरसिनस पॉरसिनस** जो कि भारतीय प्रायद्वीप तथा चीन के दक्षिणी-पश्चिमी यूनान से लेकर पश्चिमी थाइलैंड तक के इलाके में पाया जाता है। **हायलाफ़स पॉरसिनस अन्नॅमिटिकस** जो कि थाइलैंड तथा इंडोचायना में पाया जाता है। प्रचलित की हुई आबादी अमेरिका, श्रीलंका तथा ऑस्ट्रेलिया में भी पायी जाती है।इसके दोनों तरफ के सींगों में तीन तीन शाखाएं होती है, जो इसकी मुख्य पहचान है। दौड़ते वक्त पाढ़ा सूअर की तरह दौड़ता है।  
thumb|right|200px|
## सन्दर्भ

श्रेणी:हिरण
श्रेणी:स्तनधारी
श्रेणी:एशिया के स्तनधारी जीव
श्रेणी:भारत के पशु
द सन

***द सन*** (), यूनाइटेड किंगडम में प्रकाशित होने वाला एक लघु समाचारपत्र है, जिसका स्वामित्व अमेरिकी बहुराष्ट्रीय मीडिया कंपनी संगठन न्यूज़ कॉर्पोरेशन के अधीन है। इस अख़बार के सहयोगी प्रकाशन ग्लासगो (*द स्कॉटिश सन*) व डबलिन (*द आयरिश सन*) से प्रकाशित किए जाते हैं। प्रसार संख्या के अनुसार *द सन*, यूनाइटेड किंगडम का पहला तथा विश्व का दसवाँ सबसे बड़ा अख़बार है। अक्टूबर 2011 में *द सन* की औसत दैनिक प्रसार संख्या 2,715,473 थी।

## सन्दर्भ

## बाहरी कड़ियाँ
* 

श्रेणी:अंग्रेजी भाषा के समाचार पत्र
श्रेणी:यूनाइटेड किंगडम में प्रकाशित राष्ट्रीय समाचार पत्र
पंकज पचौरी

**पंकज पचौरी** (जन्म: २४ सितंबर १९६३) एक वरिष्ठ भारतीय टेलीविज़न पत्रकार एवं भारत के प्रधानमन्त्री के वर्तमान संचार सलाहकार है। पचौरी मुख्यतः एनडीटीवी के साथ जुड़े हुए है। इससे पहले वह ब्रिटिश ब्रॉडकास्टिंग कॉर्पोंरेशन और इंडिया टुडे जैसे अंतरराष्ट्रीय मीडिया घरानों एवं बर्कले स्थित कैलिफोर्निया विश्वविद्यालय के पत्रकारिता विभाग में भी अपनी सेवाएँ दे चुके हैं।

## सन्दर्भ


श्रेणी:जीवित लोग
श्रेणी:पत्रकार
श्रेणी:1963 में जन्मे लोग
एलीसन हनिंगन

**एलीसन ली हनिंगन** (, जन्म २४ मार्च १९७४) एक अमरीकी अभिनेत्री है। वह *[[बफी द वैम्पायर स्लेयर]]* में अपनी विलो रोज़न्बर्ग की भूमिका, *अमेरिकन पाई* फ़िल्मों में मिशेल फ्लाहर्टी व सीबीएस के धारावाहिक *[[हाउ आई मेट योर मदर]]* मे लिली एल्ड्रिन की भूमिका के लिए जानी जाती है।

## शुरूआती जीवन
हनिंगन का जन्म वॉशिंगटन डी॰ सी॰ मे हुआ था। वह एमिली पोस्नर, एक रियल इस्टेट एजंट, व ऐल हनिंगन, एक ट्रक ड्राइवर, की इकलोती बेटी है। हनिंगन अपने पिता की ओर से आयरिश वंश की व माँ की ओर से यहूदी है। जब वे दो वर्ष की थी तब उनके माता-पिता का तलाक हो गया और उनकी परवरिश उनकी माँ की अटलांटा मे की।

## करियर
### शुरूआती करियर
हालांकि हनिंगन कई "एक्टिव पैरेंटिंग" फ़िल्मों मे एक शिशु के तौर पर दिखी है व डंकन हिंस कुकी मिक्स के विज्ञापनों मे १९७८ मे भी कार्य कर चुकी है, परन्तु उनकी जब वे १९८५ मे लोस एंजेल्स मे रहने आई तब से उनके अभिनय करियर की शुरुआत हुई। अपनी माँ के साथ रहते हुए उन्होंने नॉर्थ होलीवुड हाई स्कुल मे पढ़ाई की और जब वे अपने पिता के पास सांता बार्बरा मे रहने जाती तब वे कई एजंटों के लिए ऑडिशन भी देती। नॉर्थ होलीवुड हाई स्कुल के बाद उन्होंने कैलिफोर्निया स्टेट यूनिवर्सिटी, नॉर्थरीज मे सायाकोलोजी मे उपाधी ग्रहण की।

हनिंगन की पहली फ़िल्म भूमिका *माई मदर इज़ एन एलियन*, एक विज्ञान पर आधारित हास्य फ़िल्म मे थी जिसे १९८८ मे रिलीज़ किया गया था। फ़िल्म मे उनके सह कलाकार सेथ ग्रीन आगे चलकर उनके *बफी* धारावाहिक के सदस्य बन गए जो परदे पर उनके प्रेमी की भूमिका निभाने वाले थे। बाद मे १९८९ मे उन्हें टीवी धारावाहिक, एबीसी की *फ्री स्पिरिट* मे अपना पहला कार्य मिला।

### करियर मे उछाल (१९९७-अबतक)
१९९७ मे २३ वर्ष की उम्र मे हनिंगन को टीवी धारावाहिक *[[बफी द वैम्पायर स्लेयर]]* मे विलो रोज़न्बर्ग की भूमिका डी गई जो बफी की सहेली थी। यह धारावाहिक बेहद सफल रहा और इसके चलते हनिंगन को लोकप्रियता हासिल हुई। इस भूमिका के कारण हनिंगन को कई फ़िल्मों जैसे *अमेरिकन पाई*, *अमेरिकन पाई २*, *बॉयिज़ एंड गर्ल्स* और *अमेरिकन वेडिंग* मे भूमिकाएं मिली। २००३ मे जब *बफी* समाप्त हुआ तब हनिंगन की एक एपिसोड की कमाई $२५०,००० थी।

२००४ मे हनिंगन ने *वेन हैरी मेट सैली...* के रंगमंच रूपांतरण मे ल्यूक पेरी के साथ काम किया। २००५ मे वे टेलिविज़न धारावाहिक की तरह पुनः मुडी और हीट हास्य धारावाहिक *[[हाउ आई मेट योर मदर]]* मे लिली की भूमिका निभाई। इसके साथ ही उन्होंने *वेरोनिका मार्स* में ट्रीना एकोलास की अतिथि कलाकार की भूमिका भी अदा की। फ़रवरी २००६ मे हनिंगन ने *डेट मूवी* मे जुलिया जोन्स की भूमिका निभाई।

वे *अमेरिकन रीयूनियन* मे पुनः मिशेल की भूमिका मे दिखाई दी।

## निजी जीवन
thumb|right|upright|पति एलेक्सिस डेनिसोफ़ के साथ
हनिंगन के जिंजर फिश व मरिलिन मैनसन के साथ प्रेम सम्बन्ध रहे है। उन्होंने अभिनेता एलेक्सिस डेनिसोफ़ के साथ डेज़र्ट हॉट स्प्रिंग्स, कैलिफोर्निया स्थित टू बंच पाम्स रेसॉर्ट मे ११ अक्टूबर २००३ को शादी की। उन्होंने सैंटा मोनिका, कैलिफोर्निया मे मिलकर एक घर ख़रीदा। उनकी बेटी, सत्याना मारी डेनिसोफ़ का जन्म शादी के पाँच साल बाद २४ मार्च २००९ को, हनिंगन के ३५वे जन्म दिन पर हुआ। दिसंबर २०११ मे हनिंगन के प्रतिनिधि ने घोषणा की कि हनिंगन दूसरे बच्चे को जन्म देने वाली है।

## सन्दर्भ

## बाहरी कड़ियाँ
* 
* अधिकृत ट्विटर अकाउंट
* द इंडी चैनल इंटरव्यू (फ़रवरी १५,२००६)
* सन टाइम्स इंटरव्यू (जुलाई २१,२००५)

श्रेणी:अभिनेत्री
श्रेणी:जीवित लोग
श्रेणी:1974 में जन्मे लोग
डेली स्टार (यूनाइटेड किंगडम)

डेली स्टार ब्रिटन का एक लघु समाचार-पत्र है। यह पहली बार २ नोवेंबर १९७८ को प्रकाशित हुआ था। यह डेली वर्कर के बाद दूसरा राष्ट्रीय अख़बार था। बहुत सालो तक यह सोमवार से शनिवार तक ही प्रकाशित होता रहा। लेकिन १५ सितंबर २००२ के बाद यह सनडे (रविवार) को डेली सटार् सनडे (रविवार) के नाम से भी प्रकाशित होने लगा। पहली बार यह मानचेस्टर में प्रकाशित हुआ उसके बाद पूर्वी ब्रिटन और मिलांदस तक प्रकाशित होने लगा।
## सन्दर्भ

श्रेणी:समाचार पत्र
54 वे ग्रैमी पुरस्कार

**54 वे ग्रैमी पुरस्कार** १२ फ़रवरी २०१२ को स्टेपल्स सेंटर, लॉस ऐन्जेलिस में हुए। इस पुरस्कार समारोह में कुल मिलकर ७८ पुरस्कार दिए गये। पुरस्कार समारोह देव कोज़े और म्सी लाइट द्वारा होस्ट किया गया। इस समारोह को ३९.९ मिलियन लोगो तो टेलीविज़न के माध्यम से देखा। इसे पहेली १९८४ के ग्रैमी पुरस्कारो के समारोह को ४३.८ मिलियन लोगो ने देखा था।
बेगमगंज

**बेगमगंज** (Begamganj) भारत के मध्य प्रदेश राज्य के रायसेन ज़िले में स्थित एक नगर है। बेगमगंज का प्राचीन नाम सियावास है यह महा कवि लघुनन्दन जैन की जन्म भूमि है जो भारत के प्रसिद्ध कवि है यहाँ पर *सियावास तीर्थ *भी है यह भोपाल से 120 किमी दूर स्थित है। बेगमगंज रायसेन ज़िले के पांच डिवीजनों में से एक का मुख्यालय भी है।

## भूगोल
बेगमगंज 23.6 ° N 78.33 ° ई. में स्थित है यह 498 मीटर (1633 फीट) की एक औसत ऊंचाई है। यह नगर बीना नदी के 
तट पर स्थित है। यह मध्यप्रदेश की राजधानी भोपाल से 120 किमी और जिला मुख्यालय रायसेन से 85 किमी दूरी पर स्थित है.नगर बेगमगंज का निकटतम रेलवे स्टेशन सागर 60 किलोमीटर की दूरी पर स्थित है

## यह भी देखें

* रायसेन ज़िला

## सन्दर्भ

श्रेणी:मध्य प्रदेश के शहर
श्रेणी:रायसेन ज़िला
श्रेणी:रायसेन ज़िले के नगर
साबरमती

* साबरमती नदी
* साबरमती आश्रम
* साबरमती एक्स्प्रेस
करमचन्द गाँधी

thumbnail|करमचन्द गाँधी
**करमचन्द उत्तमचन्द गाँधी** (१८२२ — १६ नवंबर १८८५) महात्मा गांधी के पिता थे। वे पोरबन्दर रियासत में प्रधानमंत्री, राजस्थानिक कोर्ट के सभासद, राजकोट में दीवान और कुछ समय तक वांकानेर के दीवान के उच्च पद पर प्रतिष्ठित थे। ये **कबा गाँधी** के नाम से भी जाने जाते थे।

महात्मा गाँधी की माता पुतली बाई थी। इनके पिता का नाम उत्तमचन्द गाँधी और माँ का नाम लक्ष्मी गाँधी था।

उन दिनों किसी रियासत की दीवानगिरी चैन की नौकरी नहीं थी। पोरबन्दर पश्चिमी भारत की तीन सौ रियासतों में से एक था, जिस पर उन राजाओं ने शासन किया जो मात्र राजकुल में जन्म लेने के कारण और अंग्रेजों की सहायता से सिंहासन पर विराजमान हुए। मनमानी करने वाले राजाओं, सर्वोच्च ब्रिटिश सत्ता के निरंकुश प्रतिनिधि 'पोलिटिकल एजेंटों' और युगों से दबीगकुचली प्रजा के बीच निरापद कर्त्तव्य निर्वाह करने के लिए काफी धैर्य, कूटनीतिक कौशल और व्यावहारिक बुद्धि की जरूरत होती थी। पिता उत्तमचन्द और करमचन्द, दोनों ही कुशल प्रशासक होने के साथ-साथ सच्चे और प्रतिष्ठित व्यक्ति भी थे। वे स्वामिभक्त थे लेकिन अप्रिय और हितकर सलाह देने में भी नहीं हिचकते थे। अपने इस विश्वास पर साहस के साथ अडिग रहने के कारण उन्हें कष्ट झेलने पड़े। शासक की सेना ने उत्तमचन्द गांधी के घर को घेर लिया और उस पर गोले बरसाये। उन्हें रियासत से भागना पड़ा। उनके पुत्र करमचन्द ने भी अपने सिद्धान्तों पर अटल रह कर पोरबन्दर से हट जाना ही पसन्द किया।

## सन्दर्भ

श्रेणी:निधन वर्ष अनुपलब्ध
श्रेणी:भारतीय स्वतंत्रता सेनानी
श्रेणी:आधार
क्रॉनिकल्स ऑफ़ नार्निया: द लायन, द विच एंड द वॉर्डरोब

***क्रॉनिकल्स ऑफ़ नार्निया: द लायन, द विच एंड द वॉर्डरोब*** () २००५ में बनी अमरीकी फ़िल्म है व नार्निया फ़िल्म शृंखला की पहली फ़िल्म है।

## पात्र

### हिन्दी डबिंग कलाकार
* डब संस्करण जारी करने का वर्ष: ९ दिसंबर, २००५ (सिनेमा)
* मीडिया: सिनेमा/वीसीडी/डीवीडी/ब्लू-रे डिस्क/टेलीविज़न
* निर्देशक: लीला रॉय घोष †
* अनुवाद: निरुपमा कार्तिक
* उत्पादन: साउंड एण्ड विजन इंडिया
* डब अन्य भाषाओं: तमिल/तेलुगू

## सन्दर्भ

## बाहरी कड़ियाँ
* 
*
मांडवी, गुजरात

**मांडवी** (Mandvi) भारत के गुजरात राज्य के कच्छ ज़िले में स्थित एक नगर है। यह अरब सागर से तटस्थ है और यहाँ सैंकड़ों वर्षों से नाव-निर्माण की परम्परा है। इतिहास में यह एक प्रमुख बंदरगाह भी रही है।

## इतिहास
कच्छ की खाड़ी के बीच में स्थित मांडवी अपने मनोहरी समुद्र तटों के लिए गुजरात ही नहीं भारत भर में प्रसिद्ध है। सफेद बालू से सज़ा यह तट सैलानियों को खुला आमंत्रण देता है। मांडवी राज्य की स्थापना स्थानीय भील राजा ने की थी उनके बाद इस नगर पर अन्य राजाओं का कब्जा रहा  ,1581 में कच्छ के जडेजा यहां के शासक रहे। उन्होंने इसे एक शानदार चारदीवारी से घिरा शहर बनाया था। उस समय मांडवी एक व्यावसायिक नगर के रूप में जाना जाता था। उस का कारण था यहाँ का समृद्ध बंदरगाह। मांडवी की समृद्धि का अनुमान इस बात से ही लगता है कि उस समय यहाँ के व्यापारियों के पास 400 पानी के जहाज़ होते थे। यही नहीं, यहाँ लकड़ी के जहाज़ बनाने का उद्योग स्थापित हो रुकमावती नदी कच्छ की खाड़ी में आ समाती है।

## पर्यटन स्थल
मांडवी के पर्यटन आकर्षण में पहला स्थान यहाँ के समुद्र तट का है। यह समुद्र तट दूर तक टहलने के लिए बेहद उपयुक्त है। समुद्र स्नान के लिहाज से एक सुरक्षित बीच होने के साथ-साथ यह तैराकी के लिए भी उपयुक्त माना जाता है। बीच के दूसरी ओर थोड़ी-थोड़ी दूर पर ताड़ के वृक्ष इस की ख़ूबसूरती को बढ़ाते हैं। गुजरात और राजस्थान से लोग पर्यटन के लिए यहाँ आते हैं।

### विजय विलास पैलेस
विजय विलास पैलेस मांडवी का दूसरा आकर्षण है। एक समय यह कच्छ के महाराजाओं का महल था। जिसे उन्होंने गरमी के लिए बनवाया था। ओरछा और दतिया के महलों की शैली में बने इस महल में राजपूत शैली का भी पूरा प्रभाव है। सुन्दर उद्यान, जलधाराएं इसे एक अनोखा वैभव प्रदान करती हैं।

### अन्य आर्कषण
रुकमावती नदी पर पत्थर का बना सब से लंबा पुल भी दर्शनीय है। 1883 में बना अपनी तरह का यह भारत में एकमात्र पुल है। मांडवी से कुछ दूर 'विंड फार्म बीच' भी एक सुन्दर और शांत सागरतट है। यह एशिया का सर्वप्रथम 'विंड फ़ार्म' है। 'विंड फार्म बीच' पर सैलानियों को एक ओर सागर की अथाह जलराशि नजर आती है तो दूसरी ओर उन्हें सैकड़ों पवनचक्कियाँ कतार में खड़ी नजर आती हैं। समुद्री हवाओं से निरंतर घूमते इन के टरबाइन इस क्षेत्र के लिए ऊर्जा उत्पन्न करते हैं। मांडवी बीच से भी ये टरबाइन नजर आती हैं।

## इन्हें भी देखें
* कच्छ ज़िला

## सन्दर्भ

श्रेणी:गुजरात के शहर
श्रेणी:कच्छ ज़िला
श्रेणी:कच्छ ज़िले के नगर
श्रेणी:गुजरात के बंदरगाह
काकड़

**काकड़** (Muntjac) या **कांकड़** या **भौंकता हिरण** (Barking Deer) भारतीय उपमहाद्वीप और दक्षिणपूर्वी एशिया में पाया जाने वाला एक छोटे हिरण का जीववैज्ञानिक वंश है। क्रमविकास की दृष्टि से यह हिरणों में शायद सबसे पुराना है, और धरती में १५०-३५० लाख वर्ष पूर्व देखा गया था। इसके जीवाश्म फ़्रान्स, जर्मनी और पोलैंड में पाये गये हैं। वर्तमान में यह भारत से लेकर श्रीलंका, चीन, दक्षिणपूर्वी एशिया (इंडोचाइना और मलय प्रायद्वीप के उत्तरी इलाके) में रहते हैं। यह कम आबादी में पूर्वी हिमालय और म्यानमार में भी पाया जाता है। ऊष्णकटिबंधीय इलाकों में रहने के कारण इसका कोई समागम मौसम नहीं होता है और वर्ष के किसी भी समय में यह समागम कर लेते हैं; यही बात उस आबादी पर भी लागू होती है जिसे शीतोष्णकटिबन्धीय इलाकों में दाख़िल किया गया है।

## विवरण
नर के दोबारा उग सकने वाले सींग होते हैं, हालांकि इलाके की लड़ाई में वह अपने लंबे श्वानदंतों (Canine teeth) का इस्तेमाल करते हैं। काकड़ क्रम विकास के अध्ययन में बहुत अहम भूमिका निभाते हैं क्योंकि इनकी विभिन्न प्रजातियों के गुणसूत्र में काफ़ी घटबढ़ देखी गयी है। जहाँ भारतीय काकड़ में सबसे कम गुणसूत्र पाये जाते हैं: नर में ७ तथा मादा में सिर्फ़ ६, वहीं चीनी कांकड़ में ४६ गुणसूत्र होते हैं।

## भारतीय काकड़

सामान्य मुनटिऍक या भारतीय काकड़ काकड़ की सबसे ज़्यादा पाई जाने वाली जाति है। यह भारत और दक्षिणपूर्वी एशिया के कई भागों में मिलती है।

## इन्हें भी देखें
* भारतीय काकड़
* हिरण

## सन्दर्भ

*
श्रेणी:हिरण
श्रेणी:एशिया के स्तनधारी
श्रेणी:भारत के स्तनधारी
श्रेणी:भूटान के स्तनधारी
श्रेणी:जापान के स्तनधारी
श्रेणी:बांग्लादेश के स्तनधारी
श्रेणी:श्रीलंका के स्तनधारी
श्रेणी:चीन के स्तनधारी
श्रेणी:बर्मा के स्तनधारी
श्रेणी:इण्डोनेशिया के स्तनधारी
श्रेणी:मलेशिया के स्तनधारी
श्रेणी:वियतनाम के स्तनधारी
श्रेणी:लाओस के स्तनधारी
श्रेणी:कम्बोडिया के स्तनधारी
एमी जैक्सन

**एमी लुईस जैक्सन** (, जन्म ३१ जनवरी १९९१) एक अंग्रेज़ मॉडल व फ़िल्म अभिनेत्री है। उन्होंने २००८ में मिस टीन वर्ल्ड व २००९ में मिस लिवरपूल जीता। २०१० में वे मिस इंग्लैण्ड की दौड में थी परन्तु यह बाज़ी जेसिका लिनले ने अंतिम फेरी में मार ली।  उन्होंने अपने अभिनय करियर की शुरुआत २०१० की सफल तमिल फ़िल्म *मद्रासापत्तिनम* से की जिसके लिए उन्हें कई सम्मानों से नवाज़ा गया। उन्होंने अपने बोलीवुड करियर की शुरुआत *[[एक दीवाना था]]* से की जिसे १७ फ़रवरी २०१२ को रिलीज़ किया गया।

## शुरूआती जीवन
इस्ले ऑफ मैन में जन्मी जैक्सन एलन और मर्गुरेटा जैक्सन की बेटी व अलिसिया की छोटी बहन है। उनका परिवार वूल्टन, लिवरपूल में दो साल बाद वापस लौटा ताकि उनके पिता अपना मिडिया का करियर पुनः संभाल सके। जैक्सन ने सेंट एडवर्ड्स कॉलेज से अपनी पढ़ाई की व आगे चलकर सिक्स्थ फॉर्म से अंग्रेज़ी भाषा व अंग्रेज़ी साहित्य की शिक्षा ग्रहण की। 

## करियर
मिस टीन लिवरपूल व मिस टीन ग्रेट ब्रिटेन का सोंदर्य पुरस्कार जितने के बाद उन्होंने मिस टीन वर्ल्ड का पुरस्कार २००८ में जीता।  उन्होंने बॉस मॉडल मैनेजमेंट के साथ सौदे पर हस्ताक्षर किए व पूरे यूरोप में मोडेलिंग की।

२००९ में १७ वर्ष की आयु में भारतीय फ़िल्म निर्माताओं ने उन्हें मॉडल एजंसी की वेबसाईट पर देखा व ऑडिशन के लिए आमंत्रित किया जिसके परिणाम स्वरूप उन्हें तमिल फ़िल्म *मद्रासापत्तिनम* में अभिनेता आर्य के साथ मुख्य भूमिका मिली।  फ़िल्म को रिलीज़ के बाद बड़ी सफलता हासिल हुई और समीक्षकों ने जैक्सन को उनके अभिनय के लिए काफी सराहा. उन्होंने बाद में गौतम मेनन की फ़िल्म *[[एक दीवाना था]]* में तक मल्याली इसे लाडली की भूमिका साकारी जो इनका बोलीवुड में पहला कदम था।

## फिल्में
* 2012 - एक दीवाना था 
* 2015 - सिंह इज़ ब्लिंग 
* 2018 - 2.0

## सन्दर्भ

## बाहरी कड़ियाँ

श्रेणी:अभिनेत्री
श्रेणी:मॉडल
श्रेणी:1991 में जन्मे लोग
श्रेणी:जीवित लोग
लियाम नीसन

**लियाम जॉन नीसन** (, ऑफ़िसर ऑफ़ द ब्रिटिश एम्पायर, जन्म ७ जून १९५२) एक आयरिश अभिनेता है जिन्हें ऑस्कर, बाफ़्टा, व तिन गोल्डेन ग्लोब पुरस्कारों के लिए नामांकित किया जा चूका है। वे कई मुख्य फ़िल्मों मे अभिनय कर चुके है जिनमे *श्निडलर्स लिस्ट* मे ऑस्कर श्नैडल की भूमिका, *माइकल कॉलिन्स* में माइकल कॉलिन्स की भूमिका, *डार्कमैन* मे पेटन वेस्टलेक, *लेस मिज़रेबल्स* मे जीन वलिजिन, *[[स्टार वॉर्स]]* मे क्वाई-गॉन जिन्न, *किन्से* मे किन्से, *[[बैटमैन बिगिन्स (फ़िल्म)|बैटमैन बिगेन्स]]* मे रास आल गु व *[[द क्रॉनिकल्स ऑफ़ नार्निया (फ़िल्म शृंखला)|द क्रॉनिकल्स ऑफ़ नार्निया]]* फ़िल्म शृंखला मे असलान की आवाज़ शामिल है।

उन्होंने *एक्सकैलिबर*, *द डेड पूल*, *नेल*, *रॉब रॉय*, *द हॉन्टिंग*, *लव एक्चुअली*, *[[किंगडम ऑफ हेवेन (फ़िल्म)|किंगडम ऑफ़ हेवेन]]*, *टेकन*, *[[क्लैश ऑफ़ द टाइटन्स|द क्लैश ऑफ़ द टाइटन्स]]*, *द ए-टीम* और *अननोन* जैसी बड़ी फ़िल्मों व कई छोटी फ़िल्मों मे भी कार्य किया है। इन्हें एम्पायर मैगज़ीन ने सर्वश्रेष्ठ फ़िल्म अभिनेताओं की सूची में १०० मे से ६९ वे स्थान पर रखा है।

## शुरूआती जीवन
नीसन का जन्म २ जून १९५२ को बैलेमिना, काउंटी अंट्रिम, नॉर्दन आयरलैंड में कैथरीन किटी, एक कूक, व बर्नार्ड "बार्नी" नीसन, बैलेमिना बॉयज़ ऑल सेंट्स प्रायमरी स्कुल के रखवाले, के बेटे के रूप मे हुआ। उनकी परवरिश एक रोमन कैथलिक के रूप में की गई और उनका नाम लियाम (विलियम का आयरिश व स्कॉटिश नाम) एक पादरी के नाम पर रखा गया। वह चार बच्चों मे से तीसरे है; उनकी तिन बहने है, एलिज़ाबेथ, बर्नाडेट और रोसलिन। नौ वर्ष की उम्र मे नीसन ने ऑल सेंट्स यूथ क्लब मे बॉक्सिंग क प्रशिक्षण लिया और आगे चलकर सीनियर बॉक्सिंग चैम्पियन बन गए।

## सन्दर्भ

## बाहरी कड़ियाँ

श्रेणी:अभिनेता
आलो

**आलो** (Aalo), जो पहले **अलोंग** (Along) कहलाता था, अरुणाचल प्रदेश राज्य के पश्चिम सियांग ज़िले में एक नगर है। यह ज़िले का मुख्यालय भी है।

## भूगोल
आलो समुद्री स्‍तर से 300 मीटर की ऊँचाई पर स्थित है और सियोम नदी के किनारे बसा हुआ है।

## विवरण
अलोंग सुंदर गाँवों वाला प्राकृतिक वातावरण के बीच स्थित अरुणाचल प्रदेश का एक छोटा नगर है। गर्मी के मौसम के लिए अलोंग अरुणाचल प्रदेश का सबसे अधिक पर्यटकों वाला स्‍थान है। सुंदर पेड़-पौधों से भरा यह स्‍थान अरुणाचल प्रदेश के सर्वाधिक उपयुक्‍त स्‍वास्‍थ्‍य वर्धक स्‍थानों में से एक है। अलोंग जाने के लिए मीठुन और जर्सी क्रॉस ब्रीडिंग फार्म से गुजरना होता है जो अलोंग से 25 किमी की दूरी पर कामाकी में स्थित है।

## आवागमन
आलो से राष्ट्रीय राजमार्ग 13 निकलता है और इसे देशभर से सड़क द्वारा जोड़ता है।

## इन्हें भी देखें
* सियोम नदी
* पश्चिम सियांग ज़िला

## सन्दर्भ

श्रेणी:अरुणाचल प्रदेश के नगर
श्रेणी:पश्चिम सियांग ज़िला
श्रेणी:पश्चिम सियांग ज़िले के नगर
पासीघाट

**पासीघाट** (Pasighat) भारत के अरुणाचल प्रदेश राज्य के पूर्व सियांग ज़िले में स्थित एक नगर है। यह ज़िले का मुख्यालय भी है।

## विवरण
पासीघाटकी स्थापना सन् 1911 मे हुई थी। इसका नाम क्षेत्र की एक जनजाति, पासी, के नाम पर रखा गया है। पासीघाट को कभी-कभी अरुणाचल प्रदेश राज्‍य का पर्यटन द्वार कहा जाता है। इसकी मनोरम पहाडियाँ और हरी भरी न‍दी घाटियाँ अनेक जनजातियों का आश्रय हैं और यहाँ पर्यटकों तथा फोटोग्राफरों के लिए अद्भुत दृश्‍य उपलब्‍ध हैं। पासीघाट के पास ऐसे अनेक मनोरंजक स्‍थान है जिन्‍हें अरुणाचल प्रदेश में देखा जा सकता है।

## इन्हें भी देखें
* पूर्व सियांग ज़िला

## सन्दर्भ

श्रेणी:पूर्व सियांग ज़िला
श्रेणी:अरुणाचल प्रदेश के नगर
श्रेणी:पूर्व सियांग ज़िले के नगर
मालिनीथान

**मालिनीथान** (Malinithan) अरुणाचल प्रदेश राज्य के निचले सियांग ज़िले में जमीन से 60 मीटर की ऊँचाई पर स्थित एक हिन्दू धार्मिक स्थल है। मालिनीथान असम और अरूणाचल प्रदेश की सीमा के पास लिकाबाली क्षेत्र में है। सीमा पर मेदानी क्षेत्र समाप्त हो जाते हैं और पर्वत श्रृंखलाएँ शुरू हो जाती हैं। मालिनीथान यहाँ का सबसे ख़ूबसूरत और पवित्र पर्यटन स्थल है, और इस से ब्रह्मपुत्र नदी के सुंदर दृश्य देखे जा सकते हैं। इस पूरी पहाड़ी पर पत्थर की प्रतिमाएँ देखी जा सकती हैं। यह सभी प्रतिमाएँ बहुत ख़ूबसूरत हैं। मालिनीथान का निर्माण 15वीं शताब्दी में शुतीया राजवंश के राजा लक्ष्मीनारायण ने करा था।

## खोज
बाएँ|अंगूठाकार|मालिनी थान: मुख्य मंदिर के खंडहर
**मालिनीथान** (Malinithan) अरुणाचल प्रदेश राज्य के निचले सियांग ज़िले में जमीन से 60 मीटर की ऊँचाई पर स्थित एक हिन्दू धार्मिक स्थल है। मालिनीथान प्रतिमओं    

की खोज 1968-1971 ई. की श्रृंखलाबद्ध खुदाई के दौरान हुई थी। खुदाई में प्रतिमाओं के साथ स्तंभ और अनेक कलाकृतियाँ भी मिली हैं। इन्हें देखने के लिए पर्यटक यहाँ बड़ी संख्या में आते है। पर्यटकों के अलावा तीर्थयात्रियों में भी मालिनीथान बहुत लोकप्रिय है। यहाँ पूजा करने के लिए देश-विदेश से हजारों तीर्थयात्री भी आते हैं।

## इतिहास
मालिनीथान के साथ श्री कृष्ण की कथा जुड़ी हुई है। कहा जाता है कि भगवान श्री कृष्ण और रुक्मणी ने द्वारका जाते समय यहीं पर विश्राम किया था। उनके विश्राम के समय भगवान शिव और उनकी पत्‍नी पार्वती ने उनका स्वागत फूलों के हार से किया था। तब भगवान कृष्ण ने उनको मालिनी नाम दिया था। तब से इस स्थान को मालिनीथान और मालिनीस्थान के नाम से जाना जाता है।

## इन्हें भी देखें
* निचला सियांग ज़िला
* लिकाबाली

## सन्दर्भ

श्रेणी:अरुणाचल प्रदेश के नगर
श्रेणी:अरुणाचल प्रदेश में हिन्दू मन्दिर
श्रेणी:निचला सियांग ज़िला
आदोनी

**आदोनी** (Adoni) भारत के आन्ध्र प्रदेश राज्य के कर्नूल ज़िले में स्थित एक नगर है।

## विवरण
हैदराबाद से 225 किलोमीटर दक्षिण-पश्चिम में चेन्नई-मुंबई (भूतपूर्व मद्रास-बंबई) रेलमार्ग पर स्थित आदोनी एक समय मध्यकाल के शक्तिशाली हिन्दू राज्य विजयनगर के शासकों का गठ हुआ करता था। बाद में 1792 तक इस पर मुसलमानों का नियंत्रण रहा। 1792 में इस पर क़ब्ज़े के लिए ईस्ट इंडिया कंपनी और टीपू सुल्तान में युद्ध हुआ, जिसके परिणामस्वरूप यह हैदराबाद के निज़ाम के हाथ में चला गया। 1680 में यहाँ एक भव्य मस्जिद (जामी मस्जिद) का निर्माण किया गया। अब यहाँ सूती वस्त्र और कालीन बनाए जाते हैं। शहर में टी. जी. एल. जी पॉलीटेक्निक और आदोनी आटर्स ऐंड सांइस कॉलेज स्त्जित है। 2001 की जनगणना के अनुसार आदोनी की कुल जनसंख्या 1,55,969 है।

## इन्हें भी देखें
* कर्नूल ज़िला

## सन्दर्भ

श्रेणी:आन्ध्र प्रदेश के नगर
श्रेणी:कर्नूल ज़िला
श्रेणी:कर्नूल ज़िले के नगर
वल्लभीपुर

**वल्लभीपुर** (Vallabhipur), जिसे केवल **वल्लभी** (Vallabhi) भी कहा जाता है, भारत के गुजरात राज्य के भावनगर ज़िले का एक ऐतिहासिक नगर है। यह घेला नदी के किनारे बसा हुआ है और इसी नाम की तालुका का मुख्यालय भी है। वल्लभीपुर प्राचीन मैत्रक राजवंश की राजधानी था।

## स्थापना
माना जाता है कि इसकी स्थापना  कैसे बना  470 ई. में मैत्रक वंश के संस्थापक सेनापति भुट्टारक ने की थी। यह वह काल था, जब गुप्त साम्राज्य का विखण्डन हो रहा था। वल्लभी लगभग 780 ई. तक राजधानी बना रहा, फिर अचानक इतिहास के पन्नों से अदृश्य हो गया। ऐसा प्रतीत होता है कि लगभग 725-735 में सौराष्ट्र पर हुए अरब आक्रमणों से यह बच गया था।

## इतिहास
वल्लभी ज्ञान का महत्त्वपूर्ण केन्द्र था और यहाँ कई बौद्ध मठ भी थे। यहाँ सातवीं सदी के मध्य में चीनी यात्री ह्वेन त्सांग और अन्त में आईचिन आए थे। जिन्होंने इसकी तुलना बिहार के नालन्दा से की थी। एक जैन परम्परा के अनुसार पाँचवीं या छठी शताब्दी में दूसरी जैन परिषद् वल्लभी में आयोजित की गई थी। इसी परिषद् में जैन ग्रन्थों ने वर्तमान स्वरूप ग्रहण किया था। यह नगर अब लुप्त हो चुका है, लेकिन वल नामक गाँव से इसकी पहचान की गई है, जहाँ मैत्रकों के ताँबे के अभिलेख और मुद्राएँ पाई गई हैं।

प्राचीन काल में यह राज्य गुजरात के प्रायद्वीपीय भाग में स्थित था। वर्तमान समय में इसका नाम **वला** नामक भूतपूर्व रियासत तथा उसके मुख्य स्थान वल्लभी के नाम में सुरक्षित रह गया है। 770 ई. के पूर्व यह देश भारत में विख्यात था। यहाँ की प्रसिद्धि का कारण वल्लभी विश्वविद्यालय था जो तक्षशिला तथा नालन्दा की परम्परा में था। वल्लभीपुर या वल्लभी से यहाँ के शासकों के उत्तरगुप्तकालीन अनेक अभिलेख प्राप्त हुए हैं। बुंदेलों के परम्परागत इतिहास से सूचित होता है कि वल्लभीपुर की स्थापना उनके पूर्वपुरुष कनकसेन ने की थी जो श्री रामचन्द्र के पुत्र लव का वंशज था। इसका समय तीसरी शताब्दी कहा जाता है। इन्होंने अपनी पत्नी के नाम पर इस शहर की स्थापना की इन्ही कनकसेन से आगें गुहिल ओर राघव शाखा चली

## अनुश्रुति के अनुसार
जैन अनुश्रुति के अनुसार जैन धर्म की तीसरी परिषद् वल्लभीपुर में हुई थी, जिसके अध्यक्ष देवर्धिगणि नामक आचार्य थे। इस परिषद् के द्वारा प्राचीन जैन आगमों का सम्पादन किया गया था। जो संग्रह सम्पादित हुआ उसकी अनेक प्रतियाँ बनाकर भारत के बड़े-बड़े नगरों में सुरक्षित कर दी गई थी। यही परिषद् छठी शती ई. में हुई थी। जैन ग्रन्थ विविध तीर्थ कल्प के अनुसार वलभि गुजरात की परम वैभवशाली नगरी थी। वलभि नरेश शीलादित्य ने रंकज नामक एक धनी व्यापारी का अपमान किया था, जिसने अफ़ग़ानिस्तान के अमीर या हम्मीरय को शीलादित्य के विरुद्ध भड़काकर आक्रमण करने के लिए निमंत्रित किया था। इस युद्ध में शीलादित्य मारा गया था।

## इन्हें भी देखें
* मैत्रक राजवंश
* घेला नदी
* भावनगर ज़िला

## बाहरी कड़ियाँ
* बल्ला क्षत्रिय

## सन्दर्भ

श्रेणी:गुजरात के शहर
श्रेणी:भावनगर ज़िला
श्रेणी:भावनगर ज़िले के नगर
श्रेणी:भारतीय उपमहाद्वीप में प्राचीन विश्वविद्यालय
नागार्जुनकोंडा

**नागार्जुनकोण्ड** तेलंगाना राज्य के नलगोंडा ज़िले में स्थित एक ऐतिहासिक नगर है। हैदराबाद से 100 मील दक्षिण-पूर्व की ओर स्थित नागार्जुनकोंडा एक प्राचीन स्थान है।
यह बौद्ध महायान के प्रसिद्ध आचार्य नागार्जुन (द्वितीय शताब्दी) ई. के नाम पर प्रसिद्ध है।
प्रथम शताब्दी में यहाँ सातवाहन नरेशों का राज्य था।
'हाल' नामक सातवाहन राजा ने नागार्जुन के लिए श्री पर्वत शिखर पर एक विहार बनवाया था।
यह स्थान बौद्ध धर्म की महायान शाखा का भी काफ़ी समय तक प्रचार केन्द्र रहा।
सातवाहनों के पश्चात इक्ष्वाकु नरेशों ने यहाँ राज्य किया।
नागार्जुनकोंडा इक्ष्वाकु राजाओं के समय एक सुन्दर नगर था।
कृष्णा नदी के तट पर स्थित तथा चतुर्दिक पर्वत मालाओं से परिवृत्त यह नगर प्राकृतिक सौन्दर्य से समंवित होने के साथ ही दुर्भेद्य दुर्ग की भाँति सुरक्षित भी था।
यहाँ से नौ बौद्ध स्तूपों के अवशेष लगभग 50 वर्ष पूर्व उत्खनित किये गये थे।
ये इस नगर के प्राचीन गौरव एवं ऐश्वर्य के साक्षी हैं।
उत्खनन में प्राप्त यहाँ के अवशेषों में एक स्तूप, दो चैत्य और एक विहार हैं।
स्तूप के निकट बुद्ध के जीवन के दृश्यों को व्यक्त करने वाले चूने के पत्थर के टुकड़े मिले हैं।
हिन्दू धर्म के पुनरुत्थान से नागार्गुनकोंडा का महत्त्व घटने लगा।
नागार्जुनकोंडा से प्राप्त अभिलेखों से यह ज्ञात होता है, कि पहली शताब्दी ई. में भारत का चीन, यूनानी जगत तथा लंका से सम्बन्ध स्थापित था।
नागार्जुनकोंडा के एक अभिलेख से स्थविरों के संघों का ज्ञान होता है, जिन्होंने कश्मीर, गांधार, चीन, किरात, तोसलि, यवन, ताम्रपर्णी द्वीपों में बौद्ध धर्म फैलाया था।

श्रेणी:आन्ध्र प्रदेश के नगर
श्रेणी:भारतीय उपमहाद्वीप में प्राचीन विश्वविद्यालय
तारागढ़ दुर्ग

right|thumb|300px|तारागढ़ दुर्ग का दृष्य
**तारागढ़ दुर्ग** अरावली की ऊंची पहाड़ियों में से एक नागपहाड़ी पर बना एक भव्य दुर्ग है। यह दुर्ग "गिरि दुर्ग" का उत्कृष्ट उदाहरण है और 1426 फीट ऊचें पर्वत शिखर पर बना है। इसे "बूंदी का किला" भी कहते हैं। चौदहवीं सदी (1354) में बूंदी के संस्थापक राव देव हाड़ा ने इस विशाल और सुन्दर दुर्ग का निर्माण कराया था। 

अरावली पहाड़ी की खड़ी ढलान पर बने इस दुर्ग में प्रवेश करने के लिए तीन विशाल द्वार बनाए गए हैं। इस दुर्ग का निर्माण राव बर सिंह हाडा ने करवाया इसके दरवाजों को इन्हे लक्ष्मी पोल, हाथीपोल, फूटा दरवाजा और गागुड़ी का फाटक के नाम से जाना जाता है। महल के द्वार हाथी पोल पर बनी विशाल हाथियों की जोड़ी है। इस किले के भीतर बने महल अपनी शिल्पकला एंव भित्ति चित्रों के कारण अद्वितीय है। इन महलों में छत्रमहल, अनिरूद्ध महल, रतन महल, बादल महल और फुल महल प्रमुख हैं।

## गर्भ गुंजन
किले की भीम बुर्ज पर रखी "गर्भ गुंजन" तोप अपने विशाल आकार और मारकक्षमता से शत्रुओं के छक्के छुड़ाने का कार्य करती थी। आज भी यह तोप यहां रखी हुई है लेकिन वर्तमान में यह सिर्फ प्रदर्शन की वस्तु बनकर रह गई है। कहा जाता है जब यह तोप चलती थी तब इसकी भयावह गर्जना से उदर में झंकार हो जाती थी। इसीलिए इसका नाम "गर्भगुंजन" रखा गया। सोलहवीं सदी में यह तोप कई मर्तबा गूंजी थी।

## तलाब
इस किले में पानी के तीन तलाब शामिल हैं जो कभी नहीं सूखते। इन तालाबों का निर्माण इंजीनियरिंग (अभीयांत्रिकी) के परिष्कृत और उन्नत विधि का प्रमुख उदाहरण है जिनका प्रयोग उन दिनों में हुआ था।इन जलाशयों में वर्षा का जल सिंचित रखा जाता था और संकटकाल होने पर आम निवासियों की जरूरत के लिए पानी का इस्तेमाल किया जाता था। जलाशयों का आधार चट्टानी होने के कारण पानी सालभर यहां एकत्र रहता था।

## खंम्भों की छतरी
कोटा जाने वाले मार्ग पर देवपुरा ग्राम के निकट एक विशाल छतरी बनी हुई है। इस छतरी का निर्माण राव राजा अनिरूद्ध सिंह के धाबाई देवा के लिए 1683 में किया। तीन मंजीला छतरी 84 भव्य स्तंभ हैं। 

## पहुँचने के मार्ग
**रेलगाड़ी द्वारा** : निकटतम रेलवे स्टेशन boondi or Kota Junction है जो मुंबई-अहमदाबाद-जयपुर-दिल्ली लाइन पर स्थित है। आप सभी प्रमुख भारतीय शहरों जैसे दिल्ली, मुंबई, जयपुर, इलाहाबाद, कोलकाता आदि से अजमेर के लिए आसानी से ट्रेन ढूंढ सकते हैं।

**सड़क मार्ग द्वारा** : यह स्थान राष्ट्रीय राजमार्गों और अच्छी तरह से बनी सड़कों से भारत के सभी प्रमुख शहरों से अच्छी तरह से जुड़ा हुआ है। आप या तो बस ले सकते हैं क्योंकि अजमेर बस स्टैंड निकटतम है। या, आप यहां पहुंचने के लिए एक निजी टैक्सी किराए पर ले सकते हैं।

**वायुमार्ग द्वारा** : लगभग 30 किलोमीटर की दूरी पर, किशनगढ़ हवाई अड्डा निकटतम है। एक बार जब आप वहां पहुंच जाते हैं, तो आप तारागढ़ पहुंचने के लिए एक निजी टैक्सी किराए पर ले सकते हैं या आरएसआरटीसी की बस ले सकते हैं।

## चित्रावली

## इन्हें भी देखें
*तारागढ़ किला, अजमेर

## बाहरी कड़ियाँ
*The ambitious restoration of the Garh Palace in Bundi, Rajasthan

## सन्दर्भ

श्रेणी:राजस्थान में दुर्ग
श्रेणी:भारत में दुर्ग
श्रेणी:अजमेर के दर्शनीय स्थल
धरणीकोटा

**धरणीकोटा** एक प्रसिद्ध नगर जो आंध्र प्रदेश के गुंटूर ज़िले में कृष्णा नदी के दाहिने किनारे पर स्थित है।

## उत्खनन
धरणीकोटा के उत्खननों में सबसे महत्त्वपूर्ण खोज पत्थर से काटकर बनाई गई नौ परिवहन नहर है, जिसके साथ एक जहाज़ घाट भी प्रकाश में आया है। धरणीकोटा से प्राप्त पुरा वस्तुओं में दाँतेदार चिन्ह वाले भाण्ड आरेटाइन ठीकरे और रोमन दोहत्थे कलश शामिल हैं, जो रोमन सम्पर्क और प्रभाव का संकेत देते हैं। इनके अतिरिक्त सीसे की वस्तुएँ एवं परवर्ती सातवाहन काल के ताम्र एवं काँच के सिक्के (जिन पर शेर और हाथी के चित्र उत्कीर्ण हैं) और हाथीदाँत की बनी मुहर भी प्राप्त हुई है। धरणीकोटा के अभिलेखों से यह इंगित होता है कि यह सातवाहन और इक्ष्वाकु कालों में बौद्ध धर्म के महासंघिक सम्प्रदाय के चैत्यक पंथ का एक महत्त्वपूर्ण केन्द्र था।

श्रेणी:आन्ध्र प्रदेश के नगर
राजस्थान के राजकीय प्रतीक

# राजकीय पुष्प = रोहिड़ा
# राजकीय पक्षी = गोडावण
# राजकीय पशु = ऊंट / चिंकारा
# राजकीय वृक्ष = खेजड़ी
# राजकीय खेल = बास्केटबॉल
# राजकीय लोक नृत्य = घूमर
# राजकीय गीत = केसरिया बालम आओ नी पधारो म्हारे देश
# राजकीय मिठाई = घेवर 
# राजस्थान की राजधानी = जयपुर
# सबसे बड़ा शहर = जयपुर
# राजकीय गान=धरती धोरां री

श्रेणी:राजस्थान